Vallensbæk Senior Park

\* Et godt sted at bo

**Bestyrelsens beretning for 2020 - del 2** 16-08-2020

**I indkaldelsen til dette møde skrev vi, at det var ordinær generalforsamling 2021.**

**Det er en sandhed med modifikationer.**

**Sidst vi holdt ordinær generalforsamling var den 27. marts 2019, hvor regnskab for 2018 blev fremlagt og der blev berettet for 2018.**

**Det er næsten 2 ½ år siden.**

**Da vi skulle holde generalforsamling i 2020 måtte vi udskyde med kort varsel, men kunne på det tidspunkt se tilbage på et begivenhedsrigt og aktivt 2019.**

**Vi udsendte derfor beretning, regnskab og brev om kontingent og det samme gentog sig i marts i år, hvor vi sendte beretning og regnskab for 2020.**

**Nu er vi så endelig samlet igen til generalforsamling, og det ser ud til, at den hverdag, som vi kender og holder af igen, er ved at indfinde sig.**

**Vi holder generalforsamling, som måske ikke er helt ordinær, som vedtægterne foreskriver.**

**Hvad byder 2021 på ?**

**Da vi sendte beretning og regnskab ud for 2020 i marts måned i år stillede vi spørgsmålet – hvad byder 2021 på?**

**Nu er de første måneder af året allerede gået, så det er lidt nemmere nu at byde ind på, hvad der ville ske i 2021.**

**Aktiviteter som bridge, håndgerning, mandehygge og fælles frokost er alle i fuld gang igen.**

**Vi har fejret Sct. Hans fest på fællesdækket.**

**Og vores forventning er, at vi fra den 1. september igen kan klemme os sammen i fælleslokalet, men afdelingsbestyrelsen har besluttet sig for at holde afdelingsmødet i disse lokaler i år.**

**Men vi forventer at Løvfaldsfesten og julefesten kan holdes i fælleslokalet.**

**Fest- og lokaleudvalget**

**For at gøre det muligt at komme i gang med at holde fester igen, har vi stadig behov for, at der er beboere, som er parate til at yde en ekstra indsats, som igangsætter, arrangør, initiativtager, udvalgsmedlem og meget mere.**

**Fest- og lokaleudvalget har brug for 2-3 nye medlemmer. Efter flere års lang og tro tjeneste er der nogle medlemmer, som har ønsket at stoppe. Og give plads for nye.**

**Stor tak for jeres indsats gennem årene.**

**I budgettet for 2022, men med virkning allerede nu, har vi afsat et beløb til rengøring af fælleslokalerne. Det vil vi prøve at få til at passe med de aktiviteter, der er i lokalerne, men vi skal stadig rydde op efter os. Altså mere fest og mindre rengøring.**

**Så hvem har lyst til at være** **med, tænk lidt over det**.

**Aktivitets og arrangementsudvalget**

**Aktivitets- arrangements udvalget, det er dem med sang, musik, vinsmagning, museumsbesøg, udflugter og meget andet holder snart møde, hvorefter de forventer at barsle med nye initiativer.**

**Andet**

**En madklub er startet op på initiativ af Johnni og Jørgen B. En ide som opstod, da de gik og lavede køkken. De har påtaget sig rollen som tovholdere og koordinerer med mandehygge.**

**Tilskud**

**Som det tidligere er fremgået, så har modtaget et tilskud på kr. 9.000. Når bestyrelsen mødes første gang efter generalforsamlingen skal vi tale om anvendelse af beløbet, som er søgt til et arrangement eller tiltag, der har et socialt aspekt.**

**Og som altid hører vi gerne jeres forslag. Send en mail…….**

**Vi har forleden dag fået besked om, at puljen er forhøjet, så vi kan søge om at få forhøjet vores tilskud – så det prøver vi.**

**Vores unge venner**

**Vi kan jo heller ikke mødes uden at nævne vores unge venner, som til tider opholder sig i vores område og efterlader lidt af hvert. Det har ikke været så meget her i sommerperioden, og det skulle gerne blive endnu mindre, når der bliver monteret lås på Hoveddøren, så man alene kan komme ind med en nøglebrik efter kl. 22 og frem til eksempelvis kl. 06. Det er aftalt på et møde mellem Boligselskabet og Ejerforeningen. Der er ikke aftalt tidspunkt endnu.**

**Skraldespandespande.**

**Der er opsat to skraldespande, de er ikke beregnet til aviser og reklamer.**

**Til slut skal der fra bestyrelsen lyde en stor tak til alle, som yder en indsats til glæde og gavn for fællesskabet.**